 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላው ትግራይ ኣብ ለንደን ሚላኖንን ዋሽንግተን ዲሲን ሰለማዊ ሰልፍታት ተኻይዱ 7 ታሕሳስ 2020 ምንጪ ስእሊ, DM ኤርትራውያን ነበርቲ ለንደን ነቶም ኣብ ኢትዮጵያ ክልል ትግራይ ኣብ ኣርባዕተ መዓስከራት ኣብ ሓደጋ ዝርከቡ ኤርትራውያን ስደተኛታት ህጹጽ ውሕስነትን ሰባዊ ረዲኤትን ክረኽቡ ዝጽውዕ ሰላማዊ ሰልፊ ኣካይዶም እቶም ናብ ሚኒስተሪ ጉዳያት ወጻኢ ብሪጣንያ መልእኽቲ ሻቕሎት ዝጸሓፉ ሰልፈኛታት መንግስቲ ዓባይ ብሪጣንያን ዘለዋ ጽልዋ ብምጥቃም መንግስቲ ኢትዮጵያ ናብቶም መዓስከራት ህጹጽ ረዲኤት ንክኣቱ ከፍቅድ ጸቕጢ ክትገብር ጸዊዖም ብተወሳኺ ጸጥታዊ ውሕስነት ኤርትራውያን ስደተኛታት ንኪኽበርን ኣብቲ ዞባ ተኸሲቱ ዘሎ ተጻብኦታት ጠጠው ኢሉ ውሕስነትን ድሕነትን ሰለማውያን ሰባትን ኤርትራውያን ስደተኛታትን ክኽበር ጻውዒቶም ኣቕሪቦም ዝሓለፈ ዓርቢውን ኢትዮጵያውያን ነበርቲ ዋሺንግተን ዲስን ከባቢኣን መንግስቲ ፈደራልን ኣብ ትግራይ ሕጊ ንምኽባር ዝወሰዶ ስጉምቲ ብምድጋፍ ሕጊ ንከኽብሩ መስዋእቲ ዝኸፈሉን ኣብ ኩናት ንዝተጎድኡን ሓይልታት ምክልኻል ኢትዮጵያ ንምምስጋን ሰላማዊ ሰልፊ ኣካይዶም ምንጪ ስእሊ, ዋሽንግተን ዲሲን እቶም ተሳተፍቲ ሰልፊ ነበርቲ ዲያስፖራ ነቲ ሕጊ ንምኽባር ዝተኻየደ መስርሕ ብምድጋፍ ንሃገሮምን ህዝቦምን ንምሕጋዝ ዘዝኽእልዎ ዘበለ ከምዘበርክቱ ሓቢሮም ዶክተር ኣቢይ ሓድነት ኢትዮጵያውያን ንምዕቃብን ሕጊ ንምኽባርን ዝወሰዶ ስጉምቲ ካብ ልቢ ብምምስጋን ድሕሪ ደጊም ኢትዮጵያውያን ሓደ ኬንና ናብ ልምዓት ክንግስግስ ኢና ኢሎም ብኻልእ መዳይ ትማሊ ድሕሪ ቀትሪ ኣብ ሚላኖ ኢጣልያ ዝርከቡ ኤርትራውያንን ተጋሩን ነዚ ኣብ ትግራይ ዝካየድ ዘሎ ኲናት ደው ክብልን ነቶም ኣብ መዓስከራት ትግራይ ብዘይ መሰረታዊ ሰብኣዊ ቀረባት ኣብ ሽግር ዝርከቡ ልዕሊ 96 ሽሕ ስደተኛታት ህጹጹ ሰብኣዊ ሓገዛት ንክረኽቡ ሰብኣዊ ኮሪዴር ክኽፈተሎም እውን ጸዊዖም እቶም ናይ ሚላኖ ሰልፈኛታት ኵናት ንማንም ስለዘየርብሕ ብዝቐልጠፈ ደው ክብል ብጭርሖታቶምን ድምጾምን ተማሕጺኖም እቶም ካብ ዝተፈላለየ ከተማታት ሎምባርዲያ ዝመጽኡ ሰልፈኛታት ብሰንኪ ኵናት ኣብ ህዝቢ ዝወርድ ዘሎ ከቢድ ዕንወት ብምግንዛብ ማሕበረ ሰብ ዓለም ነቲ ኩናት ንምብቃዕ ዝከኣሎ ከበርክት ጸዊዖም እቲ ኣብ ጽባሕ እቲ ኵናት ዝተቛረጸ ማሕበራዊ መራኸቢታት ኣገልግሎት ስልክን ኢንተርነትን ኤለትሪክን ኣገልግሎት ባንክን ብዝቐልጠፈ ክጅመር ከኣ ተማሕጺኖም ኣብዚ እዋን እዚ ዳርጋ ኣብ ዝበዝሐ ክፋል ትግራይ መሰረታዊ መባእታዊ ኣገልገሎት ተቛሪጹ ብምህላው ህዝቢ ኣብ ጸገም ከምዘሎ እዩ ዝዝረብ ብሰንኪ ምቁራጽ ኣገልግሎት ስልክን ኢንተርነትን ህዝቢ ኣብ ትግራይ ናይ ዘለው ስድራቤቱ ደሃይ ስኢኑ ተሻቒሉ ኣሎ ሃለዋት ኤርትራውያን ስደተኛታት ኣብ መዓስከራት ትግራይ ምንጪ ስእሊ, DM ትካል ስደተኛታት ሕቡራት ሃገራት እቶም ኣብ ኣርባዕተ መዓስከራት ትግራይ ኣብ ዓዲ ሓርሽ ማይ ዓይኒ ሕጻጽን ሽመልባን ዝርከቡ ኣስታት 96ሽሕ ዝኾኑ ኤርትራውያን ስደተኛታት ዝነበሮም መግቢ ኣብ መወዳእታ ወርሒ ሕዳር ከምዝተወደኣን ጸጥተኦም ኣብ ሓደጋ ከምዝወደቐን ክገልጽ ጸኒሑሎ እቶም ስደተኛታት ኵናት ካብ ዝጅመር ክሳብ ሕጂ ኣብ ሕማቕ ኩነታት ከምዘለው እዮም ክዛረቡ ጸኒሖም ብሰንኪቲ ንልዕሊ ሓደ ወርሒ ኣብቲ ክልል ዝቐጸለ ውግእ ትካል ስደተኛታት ሕቡራት ሃገራት ካልኦት ትካላት ረዲኤትን ሰብመዚ ኢትዮጵያን ካብቲ መዓስከራት ኣቐዲሞም ብምውጽኦም ብዘይ ሓለዋ ኣብ ውሽጢ ኲናት ተቐርቂሮም ይርከቡ ኣብ ዝሓለፈ ሳልስቲ ካብ መዓስከር ዓዲ ሓሩሽ ቢቢሲ ዘዘራራባ ኣደ ቖልዑት ኤርትራዊት ለይቲ ለይቲ ዕጡቓት ሰረቕቲ ናብቲ መዓስከር እናኣተው ብዕጥቆም ኣፈራሪሖም ቴሌፎንን ኣዋርቕን ይዘምቱ ከምዘለው ሓቢራ ምንጪ ስእሊ, Temesghen Debesai ውሕስነቶምን ጸጥታኦም ኣብ ሓደጋ ዝኣተወ ስደተኛታት ሓያሎ ዓቕሎም ዝጸበቦምን ነበርቲ እተን መዓስከራት ስደተኛታት ንኣዲስ ኣበባ ክንከይድ ኢና ብምባል እግሮም ናብ ዝመርሖም ይብተኑ ከምዘለው እውን እታ ኣደ ተዛሪባ ብደሓነ ሰላም ይእተው ኣይእተው እውን ንፈልጦ የብልናን ክትብል ከኣ ሻቕሎታን ስክፍትኣን ሓቢራ ኣብዚ እዋን እቲ መዓስከር ዝተቖጻጸሮ ሓይሊ ከምዘየለ ግን ካብኦም ርሕቕ ኢሉ ተዂሲ ከም ዝሰምዑን እቶም ስደተኛታት ሓቢሮምእቲ ግጭት ድሕሪ ምውልዑ ኣብቲ መዓስከር ብዝተፈጸመ ደብዳብ ዝሞተን ዝቖሰሉን ክምዘለዉ ቢቢሲ ዝረኸቦ ሓበሬታ የረድእ ላዕለዋይ ተጸዋዒ ስደተኛታት ሕቡራት ሃገራት ትካል ስደተኛታት ሕቡራት ሃገራት ዩ-ኤን-ኤች-ሲ-ኣር ብሰሉስ ኣብ ዘውጽኦ መግለጺ ገለ ስደተኛታት ናብ ኤርትራ ብሓይሊ ከምዝተወስዱ ዝገልጽ ጸብጻባት ከም ዝበጽሖን ከምዘተሓሳሰቦን ገሊጹ ነይሩ ሚኒስተር ዜና ኤርትራ ኣቶ የማነ ገብረመስቀል ብድሕሪኡ ኣብ ትዊተር ኣብ ዝሃቦ ግብረመልሲ እቲ ትካል ዘለዎ ሓላፍነት ብምጥቃም ኣብ ልዕሊ ኤርትራ ህዝቢ ናይ ምጉሕጓሕ ስትራተጂ ክኽተል ጸኒሑዩ ክብል ከሲሱ ዩ-ኤን-ኤች-ሲ-ኣር ካብ ሃገሮም ንዝተፈናቐሉ ስደተኛታት ሰብኣዊ ሓገዛት ውሕስነትን ሓለዋን ከም ዝረኽቡ ዝገብር ትካል ሕቡራት ሃገራትዩ ተዛማዲ ትሕዝቶ ቅልውላው ትግራይ እዚ ግጭት ብኸመይ እዩ ሰላም ጎረባብቲ ክዘርግ ዝኽእል?14 ሕዳር 2020 ቅልውላው ትግራይ-ኢትዮጵያ ብሓጺሩን ብሰፊሑን ክግለጽ እንከሎ19 ሕዳር 2020 ቅልውላው ትግራይ መንግስቲ ፈደራል መመንጨዊ ጸዓት ተከዘ ብነፈርቲ ከምዘይተደብደበ ገሊጹ13 ሕዳር 2020 ናይ ወርሒ ምዕባለ ቅልውላው ትግራይ - ኢትዮጵያ5 ታሕሳስ 2020 ዜናታት ኣውሮጳዊ ሕብረት ንኢትዮጵያ ክህቦ ዝሓሰበ 110 ሚልዮን ዶላር ኣቋሪጽዎቅድሚ ሓደ ሰዓት ኣብ ትግራይ ልዕሊ ክልተ ሚልዮን ህጻናት ረድኤት ክበጽሖም ኣይከኣለን - ዩኒሴፍ16 ታሕሳስ 2020 ጀርመን ሓድሽ ደግሲ ኮሮናቫይረስ ንምቊጽጻር ጽኑዕ ሕጊ ኣውጺኣቅድሚ 3 ሰዓታት ኣዘራረብቲ ዛዕባታት ኣብ ኤርትራ ዕጽዋ ኮቪድ-19 መዓስ እዩ ዝፈኩስ?15 ታሕሳስ 2020 ካብ ጨወይተይ ንምህዳም ከም ተመን እናተሰሓብኩ ነዊሕ ተጓዒዘ15 ታሕሳስ 2020 ወታሃደራት ኢትዮጵያ ኣብ ልዕሊ ሰራሕተኛታት ሕቡራት ሃገራት ከምዝተኮሰ መንግስቲ ተኣሚኑ8 ታሕሳስ 2020 ናሚቢያዊ ዲፕሎማሰኛ ክልተ ደቁ ኣብ ኢትዮጵያ ተቐቲሎም14 ታሕሳስ 2020 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ኣመሪካ ንሱዳን ካብ መዝገብ ግብረ-ሽበራ ብወግዒ ኣልያታ14 ታሕሳስ 2020 ኤርትራ ኣብ ውሽጣዊ ግጭት ኢትዮጵያ ኢድ ኣለዋ ድዩ?25 ሕዳር 2020 ቻይና ብዛዕባ ዘማዕበለቶ ክታበት ኮሮናቫይረስ እንታይ ንፈልጥ?10 ታሕሳስ 2020 ኤርትራ ናይ የሆዋ መሰኻኽር ድሕሪ 26 ዓመት ካብ ቤት-ማእሰርቲ ተፈቲሖም7 ታሕሳስ 2020 ብብዝሒ ዝተነበ 1 ላዕለዋይ ልኡኽ ስዑዲ ዓረብ ትማሊ ምሸት ናብ ኤርትራ ኣትዩ 2 ኣውሮጳዊ ሕብረት ንኢትዮጵያ ክህቦ ዝሓሰበ 110 ሚልዮን ዶላር ኣቋሪጽዎ 3 ኣብ ትግራይ ውልቀሰባት ዕጥቂ ንከረክቡ ዝተነብረ ገደብ መዓልቲ ተዛዚሙ 4 ጉግልን ዓበይቲ ትካላት ቴክኖሎጅን ዓሌታውያንዮም ትምኒት ገብሩ 5 ኣብ ኤርትራ ዕጽዋ ኮቪድ-19 መዓስ እዩ ዝፈኩስ? 